נשיא אוניברסיטת הרווארד

נשיא אוניברסיטת הרווארד הוא המנהל הראשי של אוניברסיטת הרווארד וכפועל יוצא גם הנשיא של חבר המנהלים של האוניברסיטה. הנשיא ממונה על ידי חבר המנהלים.

הרווארד ידועה בעצמאות של הפקולטות המרכיבות אותה. הפקולטות קובעות את הסטנדרטים האקדמיים שלהן ומנהלות את התקציבים שלהן. הנשיא, לעומת זאת, ממלא תפקיד חשוב בתכנון ובאסטרטגיה של האוניברסיטה.

נשיאי הרווארד השפיעו על שיטות חינוך ברחבי ארצות הברית. צ'ארלס וו. אליוט, למשל, הקים את השיטה של קורסי בחירה העומדים לרשות כל תלמיד. ג'יימס ב' קונאנט פעל להכנסת מבחנים אחידים באוניברסיטאות. דרק בוק וניל ל. רודנסטין פעלו למען הגיוון באוניברסיטאות.

בשנים האחרונות, התפקיד הפך ליותר ויותר מנהלי, במיוחד לאחר שקמפיינים לגיוס כספים קיבלו חשיבות מרכזית במוסדות גדולים כמו הרווארד. חלקם מתחו ביקורת על מגמה זו בגלל שהיא פוגעת ביכולת של הנשיא להתמקד בסוגיות מהותיות בהשכלה הגבוהה.

כל נשיא משמש כפרופסור באחת המחלקות באוניברסיטה ומלמד לפעמים.

הנשיאה הנוכחית של הרווארד היא קלודין גיי, שהפכה לנשיאה ה-30 של הרווארד, היא האישה השנייה בתפקיד והאפרו אמריקני הראשון בתפקיד, ב-1 ביולי 2023.

קודמה בתפקיד היה לארי בקאו שפרש ב-30 ביוני 2023.

היסטוריה 
המנהל הראשון של האוניברסיטה, נתנאל איטון, לא השתמש בתואר "נשיא" אלא בתואר "מנהל בית ספר", הנרי דאנסטר היה הראשון שכונה בתואר "נשיא".

הרווארד נוסדה לצורך הכשרת כמרים פוריטנים, ולמרות שיעדי האוניברסיטה השתנו והתרחבו, כמעט כל הנשיאים של האוניברסיטה עד סוף המאה ה-18 היו מוסמכים לכהונה.

מאז ליאונרד הואר, הנשיא השלישי של האוניברסיטה, ועד ניית'ן פוסי, הנשיא ה-24, כל הנשיאים היו בוגרי מכללת הרווארד. גם הנשיאים שלא למדו במכללה, למדו לתואר שני באוניברסיטה. דרו גילפין פאוסט היה הנשיא הראשון של האוניברסיטה שלא למד באוניברסיטה או במכללה.

ג'ון וינטרופ כיהן כנשיא בפועל ב-1769 וב-1773. בשתי הפעמים הוא דחה הצעת להיות נשיא, מטעמי זקנה.

היו עוד כמה נשיאים בפועל, ויליאם ברטל, אדוארד וויגלסוורת' (1780–1781), הנרי וור (1810, 1828-1829), אנדרו פרסטון פיבודי (1862, 1868-1869) והנרי פיקרינג וולקוט. הנרי רוזובסקי, לשעבר דיקן הפקולטה לאמנויות ומדעים, כיהן כנשיא בפועל במשך שלושה חודשים ב-1987 כשבוק נסע לחו"ל. פרובסט אלברט קרנסיל כיהן כנשיא בפועל במשך שלושה חודשים, מנובמבר 1994 עד פברואר 1995, במהלך חופשתה של רודנסטין.

נשיאי הרווארד

הערות שוליים

קישורים חיצוניים 
 אתר רשמי
 היסטוריה של הנשיאות